|  |  |
| --- | --- |
| **Redni broj** | **govori ZAKON O HUMANITARNOJ POMOĆI****\_ -**  |
|  | **TALNO PKUPLJANJE I PRUŽANJE HUMANITARNE POMOĆI*** **pojašnjenja -**
* **po**
 |
| 1. | **Tko je stalni prikupljatelj? Je li se stalnim prikupljateljem smatra onaj prikupljatelj koji ima kontinuitet i koji pomoć prikuplja svakodnevno?** |
|  | Stalni prikupljatelji su neprofitne pravne osobe koje prikupljaju i pružaju humanitarnu pomoć na temelju javne ovlasti propisane posebnim zakonom /npr. Hrvatski Crveni križ/, neprofitne pravne osobe kojima je prikupljanje i pružanje humanitarne pomoći registrirana djelatnost (npr. Hrvatski Caritas), uz uvjete propisane Zakonom o humanitarnoj pomoći, te zaklade i fundacije čija je zakladna svrha sukladna dopuštenim svrhama prikupljanja i pružanja humanitarne pomoći navedenim u članku 2. stavku 1. Zakona o humanitarnoj pomoći. |
| 2. | **Koliko opširno treba navoditi planirane aktivnosti, odnosno dati njihov opis, u Trogodišnjem Programu rada pravne osobe koja podnosi Zahtjev za stalno prikupljanje i pružanje humanitarne pomoći?****Koliko aktivnosti (koji broj) moraju navesti podnositelji Zahtjeva za stalno prikupljanje u pružanje humanitarne pomoći u Trogodišnjem Programu rada, da bi ispunili ovaj uvjet za dobivanje statusa „stalnog prikupljatelja“?****Što će se desiti ako stalni prikupljatelj provede planirane aktivnosti u jednoj, ali ne i u drugoj godini Trogodišnjeg programa rada?** |
|  | U Trogodišnjem Programu rada pravne osobe koja podnosi Zahtjev za stalno prikupljanje i pružanje humanitarne pomoći (*Obrazac broj 2. Pravilnika o obrascima za prikupljanje humanitarne pomoći*), sve planirane aktivnosti potrebno je navesti konkretno, kratko i jasno.Kako bi navedeni Trogodišnji Program rada bio „valjan“, podnositelji Zahtjeva za stalno prikupljanje i pružanje humanitarne pomoći u njemu moraju navesti najmanje po jednu aktivnost za svaku godinu.Ukoliko nadležni ured državne uprave iz Izvješća o provedbi trogodišnjeg Programa rada pravne osobe kojoj je odobreno stalno prikupljanje i pružanje humanitarne pomoći (*Obrazac broj 2. Pravilnika o obrascima za prikupljanje humanitarne pomoći*), utvrdi da je stalni prikupljatelj proveo planirane aktivnosti u jednoj , ali ne i u drugoj godini Trogodišnjeg programa rada, onda će mu po službenoj dužnosti morati ukinuti rješenje kojim se odobrava stalno prikupljanje i pružanje humanitarne pomoći, te izvršiti brisanje organizatora stalnog prikupljanje i pružanje humanitarne pomoći iz evidencije koju vodi na području svoje nadležnosti sukladno članu 49. stavka 2. Zakona o humanitarnoj pomoći.  |
| 3. | **Ako stalni prikupljatelj organizira humanitarnu akciju, primjerice humanitarni koncert koji je i naveo kao aktivnost u svom Trogodišnjem Programu rada pravne osobe koja podnosi Zahtjev za stalno prikupljanje i pružanje humanitarne pomoći, mora li spomenutu aktivnost prijaviti kao humanitarnu akciju?** |
|  | Da, stalni prikupljatelj mora prijaviti svaku aktivnost koja ima obilježja humanitarne akcije, te o istoj, po njenom završetku, nadležnom uredu državne uprave u županiji podnijeti Izvješće o provedenoj humanitarnoj akciji (*Obrazac broj 8. Pravilnika o obrascima za prikupljanje humanitarne pomoći*).Napominjemo da stalni prikupljatelj, koji organizira humanitarnu akciju, izvršnošću rješenja o odobrenju provođenja humanitarne akcije stječe pravo korištenja logotipa humanitarne akcije, te uz njega može koristiti i logotip za stalno prikupljanje i pružanje humanitarne pomoći, koji služi za prepoznavanje stalnog prikupljača humanitarne pomoći.Važno je istaknuti da stalni prikupljatelji prilikom podnošenja Zahtjeva za izdavanje rješenja o odobrenju provođenja humanitarne akcije podnose nadležnom uredu državne uprave sljedeću dokumentaciju: Plan provođenja humanitarne akcije (Obrazac broj 6. Pravilnika o obrascima za prikupljanje humanitarne pomoći), Plan korištenja prikupljene humanitarne pomoći (Obrazac broj 7. Pravilnika o obrascima za prikupljanje humanitarne pomoći), te dokaz o otvorenom računu za humanitarnu akciju. |
|  |  |
| 4. | **Što je humanitarna akcija?** |
|  | Humanitarna akcija se može definirati kao vremenski ograničeno, organizirano prikupljanje humanitarne pomoći za određenog korisnika, odnosno korisnike ili za definiranu svrhu*.* |
| 5. | **Koje pravne i fizičke osobe organiziraju humanitarne akcije?** |
|  | Humanitarne akcije, sukladno Zakonu o humanitarnoj pomoći, mogu organizirati stalni prikupljatelji, neprofitne i profitne pravne osobe registrirane u Republici Hrvatskoj, odnosno upisane u odgovarajući upisnik u Republici Hrvatskoj, te fizičke osobe koje imaju prebivalište/boravište u Republici Hrvatskoj. |
|  |  |
|  |  |
| 6. | **Mogu li fizičke i pravne osobe biti organizatori humanitarnih akcija koje imaju za cilj prikupljanje sredstava za svoje potrebe?** |
|  | Fizička osoba ne može biti organizator humanitarne akcije radi prikupljanja pomoći za svoje osobne potrebe. Međutim, fizička osoba može biti organizator humanitarne akcije radi prikupljanja pomoći za člana svoje obitelji.Prikupljanje pomoći za osobne potrebe fizičke ili pravne osobe ne smatra se humanitarnom akcijom prema Zakonu o humanitarnoj pomoći.Naime, fizička i pravna osoba ne mogu organizirati humanitarnu akciju radi podmirenja vlastitih troškova redovnog poslovanja (materijalni troškovi, troškovi vodoopskrbe i odvodnje, troškovi energenata i dr. komunalnih usluga, i sl.), niti troškova redovnog poslovanja bilo koje druge pravne osobe. Ovakvo prikupljanje pomoći, odnosno sredstava smatra se donacijom i nije humanitarna akcija u smislu Zakonu o humanitarnoj pomoći.Ujedno, humanitarnom akcijom u smislu Zakona o humanitarnoj pomoći ne smatraju se dobrotvorne priredbe i slične aktivnosti koje zaklada, odnosno fundacija organizira radi stjecanja imovine u skladu s posebnim propisom kojim se uređuje djelovanje zaklada, odnosno fundacija. |
| 7. | **Da li se tijekom trajanja humanitarne akcije može dodijeliti humanitarna pomoć korisniku?** |
|  | Da, u iznimnim situacijama korisniku humanitarne akcije se tijekom njenog trajanja može dodijeliti humanitarna pomoć, odnosno mogu se izvršiti isplate na temelju pisane izjave korisnika, odnosno njegovog zakonskog zastupnika sukladno specifikaciji materijalnih potreba korisnika vezanih uz svrhu humanitarne akcije. Iznimno, ako korisnik nije u mogućnosti dati izjavu, a nema zakonskog zastupnika, isplate korisniku vršile bi se na temelju pisane izjave člana obitelji korisnika. |
|  |  |
|  |  |